钦定古今图书集成/明伦汇编/氏族典/第416卷 > 《廖用贤尚友录》 > 庾自直
## 钦定古今图书集成/明伦汇编/氏族典/第416卷 > 《廖用贤尚友录》 > 庾自直

按《隋书庾自直传》：“自直，颍川人也。父持，陈羽林监。自
直少好学，沈静寡欲。仕陈，历参军记室。陈亡入关，晋
王引为学士。大业初，授著作佐郎。自直解属文，于五
言诗尤善。性恭慎，不妄交游，特为帝所爱。后知起居
舍人事。化及作逆，以之北上，自载露车中，感激发病
卒。”